
Selam alejkum! Moja punica ide kod sihirbaza i pravi ***[sihr](https://pitajucene.com/search/sihr/questions/ "Pretraži pitanja o sihru")*** da rastavi mene i moju ženu. Zanima me da li tim postupkom, tj. kad ode sihirbazu, izlazi iz vjere? Kad klanjamo istihara-namaz, i supruga i ja sanjamo nju i vodu sa zmijama. Molim vas da me posavjetujete šta da radim!


* 
* 
* 
* 
* 
* 
* 

 
Da li odlazak kod sihribaza izvodi iz vjere?

Bismillah, neka je hvala Uzvišenom Allahu, i neka su salavat i selam na Poslanika, s.a.v.s., na njegov ehlul-bejt, te na uzorite i časne ashabe!


Alejkumus-selam!


Za svaku tvrdnju, posebno kada su u pitanju optužbe za pravljenje sihra, trebaju se imati jaki dokazi. Nažalost, često je kod bolesnih ljudi veći prioritet da saznaju ko im je napravio sihre nego da se izliječe. Isto tako, šejtani / ***[džinni](https://pitajucene.com/search/d%C5%BEini/questions/ "Pretraži pitanja o džinnima")***, često tu odigraju poganu ulogu da čovjeka dovedu u stanje smutnje i problema, upravo zbog ovakvih sumnji. Treba biti oprezan. Ako si ti, brate siguran, da tvoja punica stvarno ide sihirbazima i ako si siguran da ti nešto pravi ili pokušava, onda treba da poduzmeš mjere opreza, ali prije nego kažem mjere opreza, želim da kratko odgovorim na tvoje pitanje da li ona izlazi iz vjere ako ide njima.


Odgovor je da ne izlazi, ali čini teški grijeh i veoma je blizu kufra, sad treba uzeti u obzir njeno ***[znanje](https://pitajucene.com/search/znanj/questions/ "Pretraži pitanja o znanju")*** ili neznanje. Dokaz za ovo su riječi Poslanika, s.a.v.s., koji je rekao: “*Ko ode kod sihirbaza i povjeruje u ono što kaže, zanijekao je ono sa čime je došao Muhammed, s.a.v.s.*” (Tirmizi, Ibn Madža, Ebu Davud, sahih) A u drugom je hadisu rekao: “*Ko ode vračaru i upita ga za nešto,* ***[namaz](https://pitajucene.com/search/Namaz/questions/ "Pretraži pitanja o namazu")*** mu neće biti primljen 40 dana.” (Muslim)


Dalje, ako ste sigurni da ona “petlja” sa njima, onda budite oprezni: budite pod zaštitom (jutarnji i večernji ***[zikr](https://pitajucene.com/search/zikr/questions/ "Pretraži pitanja o zikru")***), što god dobijete od nje, to zapalite, kad bude kod vas, ne ostavljajte je samu u kući, kad dođe, neka uči sura El-Bekara, izbjegavajte jesti i piti kod nje i sl.


Ebu Bilal – svršenik Medinskog fakulteta


Preuzeto sa stranice <http://www.n-um.com>


